บังคับคดีจับมือโบรกเกอร์ตรวจเข้มคนล้มละลาย
กรมบังคับคดีจับมือสมาคมโบรกเกอร์ เข้มตรวจบุคคลล้มละลาย คิวต่อไปเชื่อมข้อมูลแบงก์ชาติน.ส.รื่นวดี สุวรรณมงคล อธิบดีกรมบังคับคดี เปิดเผยว่า ได้หารือกับนางภัทธีรา ดิลกรุ่งธีระภพ นายกสมาคมบริษัทหลักทรัพย์ไทย พร้อมด้วยคณะผู้บริหารบริษัทหลักทรัพย์ เกี่ยวกับการเชื่อมโยงข้อมูลบุคคลล้มละลาย เพื่อพัฒนาความร่วมมือระหว่างรัฐและเอกชนในการอำนวยความสะดวก โดยนำระบบอิเล็กทรอนิกส์มาใช้ในการติดต่อประสานงานและส่งเสริมองค์ความรู้ระหว่างกันทั้งนี้ สมาคมบริษัทหลักทรัพย์ไทยต้องการจะตรวจสอบประวัติลูกค้าว่าเป็นบุคคลล้มละลายหรือไม่ เพราะไม่สามารถทำธุรกรรมการเงิน ซึ่งเป็นการปฏิบัติตามกฎหมายฟอกเงินเกี่ยวกับการรู้ตัวตนลูกค้า (KYC) รวมทั้งสามารถตรวจสอบพนักงานที่จะเข้ามาทำงานในบริษัทหลักทรัพย์ด้วย ขณะเดียวกันอนาคตกรมบังคับคดีขอความร่วมมือกรณีที่ศาลมีคำสั่งพิพากษาล้มละลายและต้องยึดอายัดทรัพย์ประเภทหุ้น ก็สามารถประสานกับสมาคมบริษัทหลักทรัพย์ให้ทำการยึดทรัพย์ประเภทหุ้นได้ทันทีนอกจากนี้ ในเร็วๆ นี้กรมจะลงนามบันทึกข้อตกลง (เอ็มโอยู) กับธนาคารแห่งประเทศไทย (ธปท.) เพื่อเชื่อมโยงข้อมูลบุคคลล้มละลายด้วย รวมทั้งจะขอความร่วมมือให้ ธปท.ยึดอายัดทรัพย์ประ
22 มี.ค. 2560

กรมบังคับคดีจับมือสมาคมโบรกเกอร์ เข้มตรวจบุคคลล้มละลาย คิวต่อไปเชื่อมข้อมูลแบงก์ชาติน.ส.รื่นวดี สุวรรณมงคล อธิบดีกรมบังคับคดี เปิดเผยว่า ได้หารือกับนางภัทธีรา ดิลกรุ่งธีระภพ นายกสมาคมบริษัทหลักทรัพย์ไทย พร้อมด้วยคณะผู้บริหารบริษัทหลักทรัพย์ เกี่ยวกับการเชื่อมโยงข้อมูลบุคคลล้มละลาย เพื่อพัฒนาความร่วมมือระหว่างรัฐและเอกชนในการอำนวยความสะดวก โดยนำระบบอิเล็กทรอนิกส์มาใช้ในการติดต่อประสานงานและส่งเสริมองค์ความรู้ระหว่างกันทั้งนี้ สมาคมบริษัทหลักทรัพย์ไทยต้องการจะตรวจสอบประวัติลูกค้าว่าเป็นบุคคลล้มละลายหรือไม่ เพราะไม่สามารถทำธุรกรรมการเงิน ซึ่งเป็นการปฏิบัติตามกฎหมายฟอกเงินเกี่ยวกับการรู้ตัวตนลูกค้า (KYC) รวมทั้งสามารถตรวจสอบพนักงานที่จะเข้ามาทำงานในบริษัทหลักทรัพย์ด้วย ขณะเดียวกันอนาคตกรมบังคับคดีขอความร่วมมือกรณีที่ศาลมีคำสั่งพิพากษาล้มละลายและต้องยึดอายัดทรัพย์ประเภทหุ้น ก็สามารถประสานกับสมาคมบริษัทหลักทรัพย์ให้ทำการยึดทรัพย์ประเภทหุ้นได้ทันทีนอกจากนี้ ในเร็วๆ นี้กรมจะลงนามบันทึกข้อตกลง (เอ็มโอยู) กับธนาคารแห่งประเทศไทย (ธปท.) เพื่อเชื่อมโยงข้อมูลบุคคลล้มละลายด้วย รวมทั้งจะขอความร่วมมือให้ ธปท.ยึดอายัดทรัพย์ประเภทพันธบัตร กรณีศาลมีคำสั่งยึดอายัดทรัพย์บุคคลล้มละลายเช่นกันอย่างไรก็ตาม กรมบังคับคดีมีแผนเชื่อมโยงระบบภาครัฐ 16 หน่วยงานที่ทำหน้าที่เป็นนายทะเบียนเกี่ยวกับสินทรัพย์เพื่อเพิ่มประสิทธิภาพการยึดอายัดทรัพย์ ให้สามารถตรวจสอบผ่านระบบอิเล็กทรอนิกส์ โดยไม่ต้องส่งเอกสารให้แต่ละหน่วยงานดำเนินการยึดทรัพย์